Lec Shllaku

Lec Shllaku (Shkodër, 3 nëntor 1921 - 5 gusht 2007) ka qenë aktor dhe regjisor i shquar shqiptar, “Artisti i popullit”.

 Jeta 
Leu djali i parë i Prelë Shllakut dhe Pinës së Hilë Temalit, ndër tre vëllezër, mbas tij Gjoni dhe Luigji. Gjyshi i tij kishte rënë nga fundi i shek. XIX prej Logut të Gegajve të Shllakut në Shkodër, i ati kishte qenë blegtor në toka të marruna me qira. I ati i vdes qysh kur ishte 4 vjeçMilani P., Amaneti i fundit i Lec Shllakut, prelemilani.com, 23 korrik 2007., si rrjedhim duke mos e njohur të atin. Rritet jetim tek daja Ndoc Hilë Temali, rrobaqepës me një damar për skenën, bejtet, karnavalet e sportetSlatina F., Vdekja nuk më tremb, vuajtja po! : lamtumira e një artisti të shquar, Lec Shllaku (1921-2007), 55. - Nr. 214, 10 gusht, 2007, f. 16..“Ndjeja nji prirje të veçantë për artet e dijet. Në krye të herës kur do të shoshiteshin prirjet e mia, ngurrova shumë për t’u binde se çfarë emërtimi do të kishte rruga ime. Doja të bâhesha nji profesionist i mirë e t’arrija përsosuninë. Me teatrin e poezinë, ma së pari m’afroi Daja im, teatrist i shquem i skenës shkodrane e bejtar në zâ i Karnevaleve.”Shkollën fillore e kreu në “Shkollën Fretnore” dhe të mesmen në gjimnazin “Illyricum”, si kolegjial. Klasën e fundit dhe maturën e merr në shkollën “28 nëntori”Ndreca A., Te qershia e shtëpisë së artistit : mbresa nga një takim me Lec Shllakun, 55. - Nr. 155, 16 qershor, 2004, f. 10 - 11.. Më pas ndoqi Institutin Pedagogjik të Shkodrës e më pas në Universitetin e Tiranës për Gjuhë-LetërsiDushi A., Aktori, kjo qenie e mbinatyrshme : vepra e një prej regjisorëve të parë dhe të talentuar të teatrit shqiptar që Shkodra e përcolli dje me përulje: [Lec Shllaku], Shekulli. - Nr. 2010, 6 gusht, 2007, f. 15..

Ai punoi dy vjet në Tiranë në Teatrin Qendror të Ushtrisë e më vonë si regjisor në Shkodër. Në vitin 1962 hapi dhe drejtoi teatrin profesionist “Skampa” të Elbasanit. Aty qëndroi për 10 vjet. Vuri në skenë dramat : “Linda”, “Njeriu që pa vdekjen me sy”, “I pesti u zu gjallë”, “Udha e gjatë”, “Udha e zavalinajve”, “Firmat e vogla”, “Skënderbeu”, “Shqetësimet e Sokratit”, “Rrethimi i Bardhë”, etj.  Përveç skenës teatrore, ku dha ndihmesë si regjisor dhe dramaturg, Leci interpretoi në shumë filma artistike si tek “Skënderbeu”, “Para agimit”, “Plumba Perandorit”, “Ngadhënjim mbi vdekjen”, “Qortimet e vjeshtës”, “Larg barbarëve”, “Yjet e netëve të gjata” etj. La mjaft vepra, dorëshkrime, punime artistike, romane, tregime, novela, monografi, kujtime. Në pesë vitet e fundit të jetës botoi 7 libra, ndër të cilët librin me përshtypje udhëtimi : “Dy hapa në Perëndim”, i cili është botuar në italisht dhe greqisht. Për kontributin dhe vlerat që dha, Lec Shllakut i është akordua titulli “Artist i Popullit” dhe, së fundi, nga Bashkia e Elbasanit titulli “Qytetar Nderi”.

 Filmografia 

 Loin des barbares - (1994)...  Réfugiés Mourmelon
 Rruga e lirisë - (1982)...  Gjelosh Marashi
 Qortimet e vjeshtës - (1981)...  Prifti
 Plumba perandorit - (1980)...  Gjykatësi
 Rrugicat që kërkonin diell - (1975)...  Kuestori
 Yjet e netëve të gjata - (1972)...  Obersturmfyhrer
 Ngadhënjim mbi vdekjen - (1967)
 Skënderbeu (film)  - (1953)...  Gjon Kastrioti

 Burime 

Kategoria:Biografi shqiptare
Kategoria:Artist i Popullit
Kategoria:Lindje 1921
Kategoria:Vdekje 2007
Kategoria:Aktorë shqiptarë
Kategoria:Regjisorë shqiptarë
Kategoria:Skenaristë shqiptarë
Kategoria:Dramaturgë shqiptarë
Kategoria:Njerëz nga Shkodra